Luxemburgin ainoa EM-mitalisti on Göteborgissa 2006 hopeaa 800 metrin juoksussa saavuttanut David Fiegen. Ensimmäiset pistesijansa maa sai Oslossa 1946, kun Charles Heirendt sijoittui 10 000 metrin juoksussa kuudenneksi ja Triny Bourkel saavutti korkeushypyssä saman sijan. Brysselissä 1950 Fred Hammer sijoittui pituushypyssä kuudenneksi. Bernissä 1954 Gérard Rasquin oli 800 metrin juoksussa kuudes, Ateenassa 1969 Charles Sowa 50 kilometrin kävelyssä seitsemäs ja Berliinissä 2018 Bob Bertemes kuulantyönnössä kuudes.